Diit 8
Buay Kuɔth kɛnɛ wuɔ̱t ran
(Dit Dee-bid)
1
Lö Kuoth Nhial ni Kuäära,
kua ciötdu lɛ liak i̱di
wi̱i̱ muɔ̱ɔ̱n kɛɛliw!
Ci liakdu cop ni nhial pua̱a̱ri,
2
a liakɛ ji̱ ɛ ruɔri kɛnɛ dho̱li.
Kä ji̱n ti̱i̱ kɛ buɔ̱m kɛ kui̱ ji̱ tɛ̈ru,
kɛ ɣöö bi ji̱ tɛ̈r kɛnɛ nɛy
tin görkɛ cut, jak kä bit.
3
Kä mɔ cä pua̱a̱r guic ɔ,
min ci la̱t kɛ tetku,
pay kɛnɛ kuɛl tin
ci la̱th gua̱thnikiɛn,
4
kɛ ŋaani kɛn naath tin
cäri kɛ kui̱diɛn,
kɛn gaat nath ti tiitdi ti?
5
Kä cikɛ cak a kuiy ni kɛn kä ji̱,
kä cikɛ ka̱m wuɔ̱t kɛnɛ luth.
6
Kä cikɛ ka̱m ruec
kä tin ci la̱t kɛ tetdu.
Ci ti diaal la̱th pinydiɛn,
7
det diaal kɛnɛ ɣɔ̱k diaal,
amäni ley dɔaar diaal,
8
kɛ diit nhial diaal,
kɛ rɛc yiëër,
tin diaal tin jäl rɛy yiëër.
9
Lö Kuoth Nhial ni Kuäära,
kua ciötdu lɛ liak i̱di,
wi̱i̱ muɔ̱ɔ̱n kɛɛliw!
